Veiledende bilag til SSA-R – Rammeavtalen
– versjon april 2018

Innhold:

[Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen 2](#_Toc30762950)

[Bilag 2: Prosedyrer for tildeling av kontrakter innenfor rammeavtalen 3](#_Toc30762951)

[Bilag 3: Avtalevilkår for kontrakter som kan tildeles innenfor rammeavtalen med utfylte bilag 4](#_Toc30762952)

[Bilag 4: Administrative bestemmelser 5](#_Toc30762953)

[Bilag 5: Pris og prisbestemmelser 6](#_Toc30762954)

[Bilag 6: Endringer i den generelle avtaleteksten 9](#_Toc30762955)

[Bilag 7: Eventuelle rettelse og spørsmål/svar fra konkurransen 13](#_Toc30762956)

# Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen

## Avtalens punkt 1.1 Formål og omfang

Oslo kommune ser det som svært viktig å fange opp generell medieomtale, reaksjoner, meninger og ideer fra lokalsamfunn, offentlige instanser og ulike interessegrupper, samt spesifikke og dagsaktuelle nyhetssaker i riks-, regional-, lokal-, fag- og sosiale medier. Det er et mål at tjenesten skal bedre muligheten for å gå i dialog med innbyggerne og bedre forståelsen for hvordan innbyggerne som brukere og iakttakere opplever kommunens tjenester og tilbud. Gjennom analyse og evaluering skal Oslo kommunes virksomheter kunne få en oversikt over utvikling og tendenser i mediebildet og innrette kommunikasjonsarbeidet deretter.

I tillegg har kommunens tekniske etater og foretak et særskilt behov for å etablere en medieovervåkningstjeneste som spesifikt er relatert til egne fagområder, både med hensyn til innovasjon, utvikling og konkret omtale.

Virksomhetene må i varierende grad ha tidlig kunnskap om elementer i mediebildet som kan påvirke drift og omdømme, og tjenesten skal gi økt mulighet til raskt å kunne reagere på oppslag i nyhetsbildet som krever det.

# Bilag 2: Prosedyrer for tildeling av kontrakter innenfor rammeavtalen

## Avtalens punkt 2.1 Tildeling av kontrakter (prosedyre for avrop)

*Avrop*

Ved bestilling av tjenesten utfyller hver bruker i den enkelte virksomheten i Oslo kommune SSA-L bilag 10 Avropskjema. Avropsskjema skal være utarbeidet før bestillingen effektueres.

*Ordrebekreftelse*

Leverandøren plikter å sende skriftlig ordrebekreftelse til Bestiller. Ordrebekreftelse skal minimum inneholde informasjon om:

- Hva som er bestilt

- Når tjenesten er operativ

- Pris

Med mindre annet er avtalt, skal ordrebekreftelsen sendes til Bestiller senest innen en virkedag etter mottak av avropet.

# Bilag 3: Avtalevilkår for kontrakter som kan tildeles innenfor rammeavtalen med utfylte bilag

|  |  |  |  |  |
| --- | --- | --- | --- | --- |
|  | **Avtale** | **Utgiver** | **Versjon** | **Valgt(e) tildelings-kontrakt(er)** |
| SSA-L | Avtale om løpende tjenestekjøp | Difi | Desember 2018 | [X] |

# Bilag 4: Administrative bestemmelser

## Avtalens punkt 1.4 Partenes representanter

Hver av partene skal utpeke en partsrepresentant. Navnene på representantene skal inntas i kontraktsdokumentet. Utskiftning av representanter skal varsles skriftlig innen rimelig tid.

Partenes representanter har fullmakt til å opptre på partenes vegne i alle spørsmål som angår kontrakten og som er nødvendige for å gjennomføre det enkelte oppdrag uten unødvendige opphold. Leverandøren, eller den som opptrer på dennes vegne, plikter å sette seg inn i de relevante delegasjons- og fullmaktsbestemmelser som gjelder for Oppdragsgivers representant.

Partene kan ikke forplikte hverandre overfor tredjemann uten særskilt fullmakt.

**Avtalens punkt 5.1 Samarbeid**

Partene skal delta på møter som Oppdragsgiver anser nødvendige for å gjennomføre kontrakten.

*Møter og seminar i kontraktsperioden*

Leverandør skal uten kostnad for Oppdragsgiver delta på informasjonsdag for aktuelle bestillere i forbindelse med kontraktsinngåelsen. Leverandør har ansvar for kontinuerlig samarbeid og oppfølging med Oppdragsgiver og skal ta initiativ til to oppfølgingsmøter per år. Før møtet skal Leverandør ha oversendt statistikk som viser:

* Avrop per virksomhet og akkumulert for hele konsernet Oslo kommune.
* Gjennomsnittlig ordrestørrelser

Dersom Leverandør på eget initiativ ønsker å invitere bestillerne til aktiviteter i tilknytning til samkjøpsavtalen, skal program og innhold på forhånd godkjennes av Oppdragsgiver. Leverandør skal dekke alle kostnader til slike aktiviteter.

***Statistikk og informasjon***

Leverandør skal oversende statistikker/rapporter til Oppdragsgiver. Leverandør skal uoppfordret levere statistikker/rapporter til Oppdragsgiver tertialvis og innen den 15. januar, 15. mai og 15. september hvert år i kontraktsperioden.

Statistikken skal leveres på elektronisk MS Excel format. Statistikken skal inneholde:

* Oppdatert oversikt over virksomhetene med totalt kjøp og totalt antall fakturaer i perioden
* Omsetning av tjenester/produkter (beløp og antall)
* Statistikken skal være fordelt på måneder og tertial

På forespørsel fra Oppdragsgiver skal Leverandør innen 15 virkedager oppgi kontaktinformasjon (inkl. e-postadresser for de som er registrert med dette) til alle som har foretatt avrop på kontrakten. Senest 2 måneder før kontrakten løper ut skal Leverandør oversende oversikt over kunder med informasjon om adresse, spesielle forhold knyttet til levering av tjenesten, kontaktperson, telefonnummer og e-postadresse.

# Bilag 5: Pris og prisbestemmelser

## Avtalens punkt 6.1 Priser

2. *Prismatrisen*

|  |  |  |
| --- | --- | --- |
| **Nr** | **Grunnpakke:**  | **Pris per mnd. per bruker:**  |
| 1 | Nettovervåkning | 9 |
| 2 | Trykte medier | 20 |
| 3 | Etermedier | 8  |

|  |  |  |  |
| --- | --- | --- | --- |
| **Nr** | **Tilleggstjenester:**  | **Enhet** | **Pris:**  |
| 1 | Opplæring av brukere utover førstegangsopplæring og årlige kurs | Timepris | 0 |
| 2 | Manuelle analysetjenester | Timepris | 600 |
| 3 | Resymétjenester, sammendrag (trykte medier, web og R/TV): | Stk. pris | 90 |
| 4 | Manuelle opptak fra Radio/TV, lyd og bilde | Stk. pris | 0 |
| 5 | Klippleveranse fra trykte kilder, scannede artikler | Stk. pris | 0 |
| 6 | Klippleveranse fra trykte kilder | Stk. pris | 0 |
| 7 | Klipp fra web med lenkehenvisninger tiloppslag i nettmedier | Stk. pris | 0 |

Alle prisene ovenfor er oppgitt i NOK og uten moms. Oppdragsgiver aksepterer ingen former for gebyrer.

3. *Rettighetsavgift*

Rettighetsavgift plikter hver enkel virksomhet i Oslo kommune å betale etter faste satser og inngår ikke i prisingen som fremgår i punkt 2. Prismatrisen. Leverandøren skal viderefakturere slik rettighetsavgiften til Kunden uten påslag.

Leverandørene plikter å spesifisere alle rettighetsavgifter når den enkelte virksomheten i Oslo kommune avroper på avtalen.

*4. Betalingsmur*

Tilgang bak betalingsmur inngår ikke i prisene som fremgår i punkt 2. Prismatrisen.

*Fakturering og betaling*

På faktura skal alle priser spesifiseres som i prislisten, samt inneholde veiledende pris, rabatter og pris per enhet. Betalingsbetingelser er per 30 kalenderdager etter mottatt faktura.

Alle fakturaer skal merkes med bestillings- eller ressursnummer og sendes til følgende adresse:

Virksomhetens navn (etat, bydel eller byrådsavdeling)

v/ Oslo kommune Fakturasentral

Postboks 6532 Etterstad

0606 Oslo

Kun korrekt utfylte fakturaer utløser betalingsplikt.

## *Purringer/inkassosaker*

Sendes i papirform per post.

## *Kontakt oss ved generelle fakturaspørsmål*

E-post: fakturasentral@uke.oslo.kommune.no
Vakttelefon: 416 01 607

## *Kontakt oss om e-faktura til Oslo kommune*

E-post: efaktura@uke.oslo.kommune.no

*Krav til faktura*

### Fakturaen/XML-filen må inneholde følgende:

* Leverandørens navn
* Leverandørens organisasjonsnummer
* For leverandører registret i MVA-registeret, skal organisasjonsnummer etterfølges av bokstavene MVA.
* Bankkontonummer
* Fakturanummer (unikt for leverandøren)
* Fakturadato
* Forfallsdato
* Leveringssted
* Leveringsdato
* Fakturamottaker:
	+ Virksomhetens navn, ikke enhetens som barnehage eller skole
	+ Virksomhetens organisasjonsnummer, ikke enhetens
* Referanse - ressursnummer eller ordrenummer
* Varelinjetekst, spesifikasjon av ytelsen/varen
	+ Artikkelnummer (varenummer)
	+ Artikkelnavn
	+ Enhetsbeskrivelse (stk, kartong, etc.)
	+ Enhetspris per varelinje
	+ Antall enheter per varelinje
	+ Varelinjebeløp, sum per varelinje. Ikke forskjellige varer i samme linje.
* Fakturabeløp eksklusiv mva.
	+ Mva. spesifisert beløp. Spesifiseres på de forskjellige mva-satsene.
* Fakturabeløp inkludert mva.

## *Krav til vedlegg*

* Base64 kodet
* MIME typer: PDF, TXT, GIF, TIFF, JPEG, PNG
* Ved overføring av PDF-versjon av faktura SKAL feltet for dokumenttype ha verdien «Commercial Invoice»

## *Utenlandske leverandørfakturaer*

Disse må i tillegg til de generelle kravene også inneholde:

* IBAN og BIC (Swift)-koder
* Opplysninger om betalingsvaluta

## Avtalens punkt 6.2 Prisendringer

Prisene er faste i avtalens to første år, og kan deretter reguleres årlig.

# Bilag 6: Endringer i den generelle avtaleteksten

|  |  |
| --- | --- |
| Punkt | Erstattes med |
| Nytt punkt 3.3 | **Krav til lønns- og arbeidsvilkår**Leverandør og underleverandører (herunder bemanningsselskap) plikter å ha lønns- og arbeidsvilkår som ikke er dårligere enn det som følger av til enhver tid gjeldende arbeidsmiljølovgivning, allmenngjøringsforskrifter eller landsomfattende tariffavtale for den aktuelle bransje. Dette gjelder bare for arbeidere som direkte medvirker til oppfyllelse av leverandørs forpliktelser under avtalen.På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandøren se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse. Dersom det ikke finnes slike lokale avtaler, skal Leverandøren se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.Med lønns- og arbeidsvilkår menes blant annet bestemmelser om arbeidstid, lønn, obligatorisk tjenestepensjon, overtidstillegg, skift- og turnustillegg og ulempetillegg, og dekning av utgifter til reise, kost og losji. Dersom kravet til lønns- og arbeidsvilkår ikke etterleves, har Kunden rett til å holde tilbake deler av kontraktssummen til det er dokumentert at forholdet var eller er brakt i orden. Summen som blir holdt tilbake skal tilsvare ca. 2 ganger besparelsen for arbeidsgiveren.Dersom bruddet har skjedd hos underleverandøren kan Kunden kreve at Leverandøren skifter ut underleverandøren. Dette skal skje for Leverandørens regning og risiko.Ved brudd på plikter etter denne bestemmelsen som ikke er av ubetydelig karakter kan Kunden stanse arbeidene for Leverandørens regning og risiko eller heve kontrakten. Selv om Leverandøren eller underleverandør retter overfor arbeiderne, er ikke det til hinder for at Kunden kan heve. Leverandørens forsinkelse som følge av stansing gir Kunden rett på eventuell dagmulkt etter kontraktens bestemmelser om forsinket levering. Dersom Kunden hever kontrakten med Leverandøren, kan Kunden kreve å få tiltransportert til seg Leverandørens kontrakter med underleverandører.Brudd på plikter etter denne bestemmelsen gir under enhver omstendighet Kunden rett på forholdsmessig prisavslag. Ved vurderingen av hva som er et forholdsmessig prisavslag, skal det særlig legges vekt på bruddets alvorlighetsgrad, omfang, varighet og betydning for Kunden, herunder betydningen for Kundens omdømme.Oslo kommune, eller eventuelt tredjepart engasjert av Oslo kommune, har rett til innsyn i dokumenter, og rett til å foreta andre undersøkelser, som gjør det mulig for Kunden å gjennomføre kontroll med at kravet til lønns- og arbeidsvilkår overholdes.Leverandøren plikter vederlagsfritt å medvirke ved kontroll, herunder til å fremlegge all etterspurt dokumentasjon. Medvirknings- og dokumentasjonsplikten omfatter også underleverandører. Leverandør plikter å ha tilsvarende kontraktsbestemmelse i sine kontrakter med underleverandører og skal gjennomføre nødvendig kontroll hos sine underleverandører for å påse at plikten overholdes.  |
| Nytt punkt 3.4 | **Krav om betaling til bank**Lønn, oppgjør og annen godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelse. |
| Nytt punkt 3.5 | **Krav om bruk av fast ansatte**Ved utførelsen av kontraktsarbeidet skal arbeidet i all hovedsak utføres av fast ansatte i minst 80 % stilling, uavhengig av om arbeidere er ansatt hos leverandøren eller eventuelle underleverandører, inkludert bemanningsforetak. Kunden kan gjøre unntak fra kravet, for eksempel der midlertidig ansatte erstatter fast ansatte som er i svangerskapspermisjon, er syke e.l.Leverandøren og eventuelle underleverandører skal etter kontraktsinngåelsen redegjøre for hvordan kravet vil bli oppfylt, samt jevnlig oversende bemanningsplaner og rapporter som viser oppfyllelsesgraden. Ved kontraktsavslutning skal det fremlegges oversikt over bemanningen og oppfyllelsesgrad. Timelister skal fremlegges på anmodning. Alle avtaler Leverandøren inngår med underleverandører i forbindelse med utføring av arbeid under denne kontrakten skal inneholde tilsvarende bestemmelser. |
| Nytt punkt 3.6 | **Krav vedrørende bruk av innleide/arbeidskraft fra bemanningsforetak**Leverandøren skal sørge for at innleid personell som Leverandøren benytter til å oppfylle kontrakten med Kunden, har arbeidskontrakter som sikrer disse tarifflønn e.l., også mellom oppdrag. Ved brudd på denne bestemmelsen kan vederlaget avkortes tilsvarende eventuell fortjeneste for Leverandøren. Brudd på bestemmelsen kan også påberopes av den enkelte ansatte overfor Leverandøren som grunnlag for krav om etterbetaling av lønn. |
| Nytt punkt 3.8 | **Krav om betaling med elektronisk betalingsmiddel/forbud mot kontant betaling**All betaling Leverandøren foretar i forbindelse med utførelsen av kontraktsarbeid for Oslo kommune skal betales med elektronisk betalingsmiddel.Alvorlige brudd på denne bestemmelsen gir Kunden rett til prisavslag tilsvarende betalingen.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.9 | **Brudd på skatte- og avgiftsforpliktelser**Leverandøren og eventuelle underleverandører skal til enhver tid oppfylle sine forpliktelser til å betale skatter og/eller avgifter.Kunden kan til enhver tid foreta kontroll av Leverandørens og eventuelle underleverandørers oppfyllelse av forpliktelser til å betale skatter og/eller avgifter. Dersom Leverandøren i ikke uvesentlig grad misligholder sine forpliktelser til å betale skatter og/eller avgifter kan Kunden, etter at Leverandøren er gitt en frist til å rette, heve kontrakten. Dersom Leverandøren vesentlig misligholder sine forpliktelser til å betale skatter og/eller avgifter kan Kunden heve kontrakten uten at Leverandøren er gitt en frist til å rette. Retten til å heve gjelder ikke dersom kravet formelt er bestridt overfor kompetent myndighet og Leverandøren kan sannsynliggjøre overfor Kunden at kravet ikke er berettiget. Dersom Leverandørens underleverandør i ikke uvesentlig grad misligholder sine forpliktelser til å betale skatter og/eller avgifter, kan Kunden, etter at underleverandør er gitt en frist til å rette, kreve at Leverandøren snarest mulig skifter ut sin underleverandør for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet, og Leverandøren kan sannsynliggjøre overfor Kunden at kravet mot underleverandør ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Kunden heve avtalen.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.10 | **Brudd på konkurranselovgivningen**Dersom det er klar sannsynlighetsovervekt for at Leverandøren har brutt konkurranseloven §§ 10 eller 11 eller tilsvarende bestemmelser, kan Kunden heve kontrakten dersom dette er forholdsmessig.Dersom det er klar sannsynlighetsovervekt for at Leverandørens underleverandør har brutt konkurranselovens §§ 10 eller 11 eller tilsvarende bestemmelser, kan Kunden kreve at Leverandøren snarest mulig skifter ut sin underleverandør, for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandøren kan sannsynliggjøre overfor Kunden at kravet mot underleverandøren ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Kunden heve avtalen.Før heving etter første ledd og før krav om utskiftning av underleverandør i annet ledd, skal Oppdragiver vurdere den tid som er gått siden bruddet på konkurranseloven §§ 10 eller 11 ble begått, hvilke self-cleaning-tiltak som er iverksatt fra Leverandørens eller underleverandørens side og eventuelt andre momenter som kan ha betydning for vurderingen av om hevingen eller utskiftningen er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.Leverandøren skal holde Kunden skadesløs for ethvert tap Kunden påføres som følge av Leverandørens eller underleverandørens brudd på konkurranseloven §§ 10 og 11 eller tilsvarende bestemmelser. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.12 | **Revisjon**Oslo kommune, eller eventuelt tredjepart engasjert av Oslo kommune, kan for å undersøke om kontraktens krav blir oppfylt, gjennomføre revisjon, herunder stedlig kontroll av Leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd. Leverandøren skal vederlagsfritt stille nødvendige ressurser og dokumentasjon til disposisjon for Kundens kontroll. Medvirknings- og dokumentasjonsplikten omfatter også underleverandører. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.13 | **Mislighold av kontraktsforpliktelser - konsekvenser for senere konkurranser** Brudd på Leverandørens plikter i denne kontrakten vil bli nedtegnet og kan få betydning i senere konkurranser, i overensstemmelse med regelverket for offentlige anskaffelser.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| 6.1, nytt 2., 3. og 4. avsnitt | **Elektronisk handelsformat** ”Leverandøren plikter å sende elektroniske fakturaer i Elektronisk handelsformat (EHF) fra dato for kontraktsinngåelse. Som Leverandør må det inngås en egen avtale med et aksesspunkt. Dersom Leverandøren ikke oppfyller kravet til e-faktura påløper et gebyr pålydende kroner 100,- per faktura Kunden mottar på papir. Det skal utstedes månedlig kreditnota pålydende kroner 100,- for hver faktura Kunden mottar på papir.» |
| Nytt punkt 3.14 | **Samkjøpsproveny**Leverandør skal innbetale til Oppdragsgiver 1,0 % av netto omsetningen fra leveranser i henhold til rammekontrakten. Leverandør innberetter tertialvis og innen den 15. januar, 15. mai og 15. september hvert år faktisk netto omsetning i foregående tertial. Oppdragsgiver vil etter dette utstede faktura pålydende provenybeløpet (1,0 % av innrapportert omsetning) med 30 kalenderdagers betalingsfrist. Purregebyr (iht. inkassoforskriften) og forsinkelsesrenter (iht. forsinkelsesrenteloven) vil påløpe ved for sen betaling.Statistikken over netto omsetning i foregående tertial sendes elektronisk til kontraktsansvarlig.Dersom avtalte samkjøpsproveny ikke er innberettet innen fristen påløper en dagmulkt pålydende kroner 300 per hverdag frem til innberetning er foretatt. Påløpt dagmulkt tilkommer på faktura.Oslo kommune gjør oppmerksom på at samkjøpsproveny gjelder for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet. Samkjøpsprovenyen for de samarbeidende virksomhetene innbetales til Oslo kommune |

# Bilag 7: Eventuelle rettelse og spørsmål/svar fra konkurransen



|  |
| --- |
|  |
|  |
|  |

Spørsmål og svar

Under følger alle spørsmål og svar samt eventuelle presiseringer og tilleggsopplysninger i ovennevnte konkurranse. Nye spørsmål legges nederst. Senest oppdatert: 05.02.2020

| **Nr.** | **Dokument** | **Spørsmål** | **Svar** |
| --- | --- | --- | --- |
|  | Prisskjema | Kan dere bekrefte at betaling for innhold, altså definert som rettighetsavgifter, ikke skal inngå i prismatrisen? At dere med andre ord kun ønsker vi skal prise våre kostnader knyttet til drift, vedlikehold, personell, m.m. og ikke kostnadene knyttet til innkjøp av innholdet som leveres. | Rettighetsavgiften plikter hver enkel virksomhet i Oslo kommune å betale etter faste satser og inngår ikke i prisingen, jf. SSA-R Bilag 5 Pris og prisbestemmelser punkt 3 og Prisskjema. |
|  | Prisskjema | Viser til foregående spørsmål. Begrepet: "rettighetsavgifter" Er det her tenkt den pålagte rettighetsavgiften som betales til MBL (Mediebedriftenes landsforening ved Klareringstjenesten) etter faste satser, eller er det her tenkt den avgiften som betales til hvert enkelt mediehus for tilgang til trykte medier? | Jf. SSA-R Bilag 5 Pris og prisbestemmelser punkt 3 og Prisskjema presiserer Oppdragsgiver at begrepet "rettighetsavgift" er pålagte rettighetsavgiften som betales til MBL (Mediebedriftenes landsforening ved Klareringstjenesten) etter faste satser. |